Djetinjstvo

Kako je lijepo biti dijete! Nas djecu ne brinu brige odraslih . Imamo mi svojih briga,ali one nisu kao brige odraslih.

Mi brinemo o tome kako ćemo se i gdje igrati. Zanima nas hoće li biti sunčano i toplo ili kišovito i hladno,da po tome znamo gdje ćemo se sutra naći. Sretni smo kad imamo dobre prijatelje koji vole isto što i mi. Po tome smo slični odraslima,samo što je razlika u tome što se mi brzo pomirimo ako se i posvađamo,a odrasli se dugo ljute. Važno nam je da imamo i topli dom u kojem se osjećamo sigurno,pa ako se i dogodi neka svađa, volimo znati da nas u našem domu čeka zagrljaj i utjeha. Ta nam je kuća kao utvrda iz bajke i tamo zločesti ne mogu doći.Važan dio djetinjstva je i škola. Tu stječemo znanje za život,ali i prijateljstva pa čak i prve ljubavi. U školi provodimo puno vremena,pa nam je i ona na neki način drugi dom. Dom u kojem je puno djece i baš kao u pravom domu puno veselog smijeha,poneka svađa,puno sreće i poneka tuga. Učiteljica je često baš kao mama tješiteljica i maziteljica, ili kao tata čuvarica i pravednica.Djetinjstvo je puno uspjeha jer u njemu naučimo i sve ono što će nam trebati kasnije,na primjer:hodati,trčati,voziti bicikl,biti prijatelj…

Zaista je najljepši dio života biti dijete. Kažu stariji ljudi, sve dok imaš roditelje si dijete. Želim da moje djetinjstvo traje dugo,dugo.